تبریز شهرداری خبر وئردی: خارجده اولان تبریزلیلر تبریزده 3 تریلیون سرمایه یاتیریبلار
یازار : میرزه عبدالصمد ملکی | بؤلوم : عمومی+0 به یه ن
تبریز شهرداری دئدی: کئچن اوچ ایلده تبریز شهرینده مسکن، هوتل و توریزم زمینهسینده 7 تریلیون تومن سرمایه یاتیریلیب کی بونون 3 تریلیون تومنی خارجده اولان تبریزلیلرین قویدوقلاری سرمایهدیر.
شهردارینین عمومی رابطهلرینین وئردیگی خبره گؤره، صادق نجفی ایران اوتاغی نمایندهلرینین سککیزینجی دورهسینین 21-جی اوتوروموندا دئدی: تبریزین 2018-جی ایلینده اسلامی اؤلکهلرین توریستی پایتختی کیمی سئچیلمهسی مشخص بیر پروسهدیر. اسلامی اؤلکهلر سازمانی کونیا، مدینه، تبریز و باکینی ۲۰۱۶، ۲۰۱۷، ۲۰۱۸ و ۲۰۱۹ ایللر اوچون اسلامی اؤلکهلر توریزم پایتختی کیمی سئچیب.
او آرتیردی: تبریزین قدیم تاریخ و مدنیتی همیشه اقتصادی حوزهلرله باغلی ایدی. ایپک یولوندا واقع اولماق، تبریزین بؤیوک اوست اورتولو بازاری و اؤلکهنین بیرینجی بازرگانی اوتاغینین تبریزده تأسیس اولماسی، همیشه تبریزین، آذربایجانین و ایرانین اقتصادی، اجتماعی و فرهنگی هدفلرینه خدمت ائتمک مسیرینده اولوب.
او دئدی: «تبریز ۲۰۱۸»ین گئنیش ساحهلری تبریزه مخصوص دئییل و اؤلکهمیز اوچونده اقتصادی و فرهنگی ساحهلرده بؤیوک فایدالار یئتیرهجک.
نجفی دئدی: کئچن اوچ ایلده تبریز شهرینده مسکن، هوتل و توریزم زمینهسینده 7 تریلیون تومن سرمایه یاتیریلیب کی بونون 3 تریلیون تومنی خارجده اولان تبریزلیلرین قویدوقلاری سرمایهدیر.
او آرتیردی: اؤلکهنین بیرینجی زیبیل یاندیرما کرخاناسینین تبریزده یولا سالینماسی فرانسهلی شرکتین مشارکتی ایله 290 میلیون دولار دَیَری ایله BOT شکلینده منعقد اولوب و اجرا مراحلینین آخریندهدیر.
او، هابئله تبریزه یولا دوشن «تبریز باشماغیندان حمایت» کمپینینه اشاره ائلهییب آرتیردی: سون گونلرده تبریزلیلر و اصنافین طرفیندن یولا دوشن بو کمپین، داخلی تولیددن حمایت اوچوندور و تبریز جماعتینین اقتصادی تعصبیندن و مقاومتی اقتصادین مصداقلاریندان حکایت ائلیر.
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab